stanford-oval/wikipedia huggingface dataset:
ซาซ่า ศ.อารีย์

| ซาซ่า ศ> อารีย์ |
| --- | --- |
เกิด: อังศนา คำหาญพล 2 ตุลาคม พ.ศ. 2537 (30 ปี)
สถิติ
รุ่น: ฟลายเวท
 
| เหรียญรางวัล> ตัวแทนของ   ไทย .มวยไทยหญิง.มวยไทยสมัครเล่นชิงแชมป์โลก จากสหพันธ์มวยไทยสมัครเล่นนานาชาติ |
| --- | --- | --- |
|  | พ.ศ. 2552  | ฟลายเวท (52 กก.) |
ซาซ่า ศ.อารีย์ ชื่อเล่น ซาซ่า เกิดวันที่ 2 ตุลาคม พ.ศ. 2537 เป็นนักมวยไทยหญิงชาวจังหวัดสระบุรี ซึ่งมีผลงานเป็นที่ยอมรับในประเทศญี่ปุ่น เช่นเดียวกับกระแต โฟร์ทีน โดยซาซ่าสามารถชนะ เกรซิเออร์ อากิ ซึ่งเป็นแชมป์เจ-เกิร์ล ชาวญี่ปุ่น ด้วยการชนะคะแนนอย่างเป็นเอกฉันท์ ในรายการ เอ็ม-วัน แฟร์เท็กซ์เบียร์สิงห์มวยไทยชาเลนจ์ 2009 - ยอดนักสู้ vol.4 ซึ่งจัดขึ้นในวันที่ 8 พฤศจิกายน พ.ศ. 2552 ที่ดิฟเฟอร์อาริอาเกะคอลิเซียม ในกรุงโตเกียว ประเทศญี่ปุ่น
นอกจากนี้ เธอยังเป็นแชมป์อัศวินดำสเตเดี้ยม กรุงเทพ และแชมป์ช่อง 9 ประเทศไทย ซาซ่าเคยให้สัมภาษณ์ในรายการเจาะใจในวันที่ 9 ตุลาคม พ.ศ. 2551 พร้อมกับจีจ้า ญาณิน เกี่ยวกับความนิยมของมวยไทย โดยมี จอมขวัญ หลาวเพ็ชร์ เป็นผู้ดำเนินรายการ นอกจากนี้ซาซ่ายังมีผลงานด้านการถ่ายแบบและร้องเพลง
เธอมีผลงานมิวสิควิดีโอที่มีชื่อว่า "คนสำคัญปันใจ" และผลงานซีดีเพลง โดยมีเพลง คนสำคัญปันใจ, เจ็บปวดไม่เท่าไหร่ และ ง่ายที่จะรักยากที่จะเข้าใจ เป็นเพลงที่สร้างชื่อให้กับเธอ
ประวัติ

ซาซ่าเป็นลูกคนที่สอง มีพี่สาว 1 คน และน้องชาย 1 คน เข้าแข่งขันครั้งแรกได้พบกับ เพชรสโรชา ลูกทรายกองดิน และซาซ่าเป็นฝ่ายชนะคะแนน โดยได้รับค่าตัว 500 บาท ปัจจุบันซาซ่ามีรัฐกาญจน์ คำหาญพล ซึ่งเป็นพ่อของเธอทำหน้าที่เป็นผู้จัดการและหัวหน้าคณะ ในวันที่ 2 พฤศจิกายน พ.ศ. 2551 ซาซ่าได้รับการจัดให้อยู่ในมวยคู่เอกที่เวทีมวยอัศวินดำ รามอินทรา โดยได้พบกับ เดือนนภา เกียรติเกรียงศักดิ์ ในรุ่นน้ำหนัก 107 ปอนด์ โดยซาซ่าเป็นฝ่ายแพ้คะแนน ในวันที่ 6 กรกฎาคม พ.ศ. 2551 ซาซ่าได้รับการจัดให้อยู่ในมวยคู่เอกของรายการศึกอัศวินดำ โดยได้พบกับ น้องกล้วย ศ.เพ็ญประภา ซึ่งเป็นคู่ชกซาซ่าเคยแพ้มาก่อน และในการแข่งขันครั้งนี้ ซาซ่าเป็นฝ่ายชนะคะแนน ในวันที่ 16 มกราคม พ.ศ. 2553 ได้มีการจัดการแข่งขันรายการศึกไทยแลนด์ชาเลนเจอร์ ที่สยามพารากอน ซาซ่าพบกับ พลอยสวย ศักดิ์รุ่งเรือง ซึ่งการแข่งขันครั้งดังกล่าวซาซ่าเป็นฝ่ายชนะคะแนน และในวันที่ 8 พฤษภาคม พ.ศ. 2553 ซาซ่ามีโปรแกรมการแข่งขันที่รายการ ซึ่งคู่ชกของเธอคือ เอคาเธอริน่า อิโซโตว่า ซึ่งเป็นนักมวยไทยชาวเบลารุสแชมป์สหพันธ์มวยไทยโลก (WMF)
ซาซ่ายังมีส่วนร่วมในการแข่งขันกีฬาแห่งชาติครั้งที่ 38 ในกีฬามวยสากลสมัครเล่น และวูซู ที่จังหวัดตรัง รวมถึงการแข่งขันกีฬาแห่งชาติ ครั้งที่ 39 ในกีฬาวูซู ที่จังหวัดชลบุรี โดยใช้ชื่อ อังศนา คำหาญพล ซึ่งเป็นชื่อจริงของเธอในการแข่ง
ต่อมา ซาซ่าได้เดินทางไปแข่งขันที่ประเทศญี่ปุ่นอีกครั้งกับรายการชูตบ็อกซิง 2011 ที่โคระกุเอ็งฮอล ณ กรุงโตเกียว ในวันที่ 19 กุมภาพันธ์ พ.ศ. 2554 โดยได้พบกับ ไอ ทาคาฮาชิ จากการแข่งขันครั้งดังกล่าวซาซ่า เป็นฝ่ายแพ้ทีเคโอในยกที่สอง จากกติกาการแข่งขันแบบชูตบ็อกซิง
ซาซ่าเริ่มเป็นที่รู้จักในฐานะนักมวยไทยที่มีชื่อเสียงในต่างแดน โดยได้รับเชิญแข่งขันชูตบ็อกซิง ซึ่งเธอได้พบกับนักสู้สาวชาวญี่ปุ่นที่มีชื่อว่าเรนะ คุโบตะ ทว่าซาซ่าเป็นฝ่ายแพ้น็อกจากการโดนต่อยท้องอย่างแรง
กลับมาสร้างชื่อเสียงใน พ.ศ. 2558

หลังจากหยุดการแข่งมวยไทยระดับอาชีพในขณะที่เรียนจบปริญญามหาวิทยาลัย ซาซ่า ศ.อารีย์ ได้เริ่มกลับมาสร้างชื่อเสียงในปี พ.ศ. 2558 (โดยเป็นฝ่ายชนะการแข่ง)
เกียรติประวัติ

พ.ศ. 2559 – แชมป์โลก อี-วัน รุ่น 52 กก. ของสภามวยไทยโลก (ฮ่องกง)
แชมป์มวยไทยหญิง WPMF 112 ปอนด์
พ.ศ. 2552 – เหรียญเงิน มวยไทยสมัครเล่นชิงแชมป์โลก รุ่นฟลายเวทหญิง
แชมป์โลก WPMF 52 กิโลกรัม
พ.ศ. 2550 – แชมป์อัศวินดำสเตเดี้ยม (ประเทศไทย)
พ.ศ. 2550 – แชมป์ช่อง 9 (ประเทศไทย)
ผู้ชนะการแข่งขันเฉลิมพระชนมพรรษาสมเด็จพระเจ้าอยู่หัวและสมเด็จพระบรมราชินีนาถ
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2564 | แด่คุณพ่อด้วยแข้งขวา | Thairath TV | สดใส ปอประกายเพชร | รับเชิญ |
ผลงาน > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
พ.ศ. 25: 
พ.ศ. 25:
ดูเพิ่ม

กระแต โฟร์ทีน
แหล่งข้อมูลอื่น

เว็บไซต์ทางการ
ซาซ่า ศ.อารีย์ ที่อินสตาแกรม
ซาซ่า ศ.อารีย์ ที่เอกซ์ (ทวิตเตอร์)
ซาซ่า ศ.อารีย์ ที่เฟซบุ๊ก
ดวงตา (แก้ความกำกวม)

ดวงตา สามารถหมายถึง
ตา ส่วนรับแสงสะท้อนของร่างกาย ทำให้สามารถมองเห็น และรับรู้สิ่งต่าง ๆ รอบตัวได้
ดวงตา ตุงคะมณี นักแสดงชาวไทย
ดวงตา คงทอง นักร้องเพลงลูกทุ่งชาวไทย
ตุลาคม พ.ศ. 2567

ตุลาคม พ.ศ. 2567 เป็นเดือนที่ 10 ของปี พ.ศ. 2567 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
สถานีย่อย:เหตุการณ์ปัจจุบัน

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
ดุษฎีมาลา มาลากุล ณ อยุธยา

| ท่านผู้หญิง ดุษฎีมาลา มาลากุล ณ อยุธยา ม> ป.ช., ม.ว.ม., ท.จ.ว. |
| --- | --- |

เกิด: ดุษฎีมาลา 4 กันยายน พ.ศ. 2447
เสียชีวิต: 26 กรกฎาคม พ.ศ. 2540 (92 ปี)
คู่สมรส: หม่อมหลวงปิ่น มาลากุล
บุตร: สีดา ทองคำ (บุตรบุญธรรม)
บิดามารดา: เจ้าพระยามหิธร (ลออ ไกรฤกษ์) ท่านผู้หญิงกลีบ มหิธร
ลายมือชื่อ

ท่านผู้หญิงดุษฎีมาลา มาลากุล ณ อยุธยา (สกุลเดิม ไกรฤกษ์, เกิด 4 กันยายน พ.ศ. 2447  — ถึงแก่อนิจกรรม 26 กรกฎาคม พ.ศ. 2540) เป็นธิดาของเจ้าพระยามหิธร (ลออ ไกรฤกษ์) กับท่านผู้หญิงกลีบ มหิธร (สกุลเดิม บางยี่ขัน)
ประวัติ

ท่านผู้หญิงดุษฎีมาลา มาลากุล ณ อยุธยา ได้บันทึกในหนังสือเรื่องของคนห้าแผ่นดินถึงชื่อของท่านว่า "เมื่อคุณพ่อกลับจากสิงคโปร์แล้วจึงตั้งชื่อให้ฉันว่า ดุษฎีมาลา ตามชื่อเหรียญดุษฎีมาลา เข็มศิลปวิทยา ซึ่งท่านได้รับพระราชทานเป็นบำเหน็จ เมื่อสอบไล่ได้เป็นเนติบัณฑิตชั้นที่ ๑ คนแรกของประเทศไทย"
ต่อมาได้สมรสกับหม่อมหลวงปิ่น มาลากุล บุคคลสำคัญของโลกและศิลปินแห่งชาติ แต่ไม่มีบุตรธิดาด้วยกัน
นอกจากนี้ท่านผู้หญิงดุษฎีมาลายังเคยเป็นผู้ถวายงานรับใช้ในตำแหน่งนางสนองพระโอษฐ์ในสมเด็จพระนางเจ้ารำไพพรรณี พระบรมราชินีในรัชกาลที่ 7
ท่านผู้หญิงดุษฎีมาลาเป็นผู้ประพันธ์คำไหว้ครูที่ใช้อยู่ในปัจจุบันที่ว่า ข้าขอประณตน้อมสักการ  บูรพคณาจารย์ ผู้กอปรเกิดประโยชน์ศึกษา  ทั้งท่านผู้ประสาทวิชา   อบรมจริยา  แก่ข้าในกาลปัจจุบัน  ข้าขอเคารพอภิวันทน์  ระลึกคุณอนันต์  ด้วยใจนิยมบูชา   ขอเดชกตเวทิตา อีกวิริยะพา   ปัญญาให้เกิดแตกฉาน  ศึกษาสำเร็จทุกประการ   อายุยืนนาน  อยู่ในศีลธรรมอันดี ให้ได้เป็นเกียรติเป็นศรี   ประโยชน์ทวี   แก่ชาติและประเทศไทยเทอญ
ถึงแก่อนิจกรรม

ท่านผู้หญิงดุษฎีมาลา มาลากุล ณ อยุธยา ถึงแก่อนิจกรรมเมื่อวันที่ 26 กรกฎาคม พ.ศ. 2540 สิริรวมอายุได้ 92 ปี 10 เดือน พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินพระราชทานเพลิงศพเมื่อวันที่ 22 พฤศจิกายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2509 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 5 (ป.ป.ร.5)
พ.ศ. ไม่ปรากฏ –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
ตำบลสะแกโพรง

| ตำบลสะแกโพรง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Sakae Phrong
ประเทศ: ไทย
จังหวัด: บุรีรัมย์
อำเภอ: เมืองบุรีรัมย์
พื้นที่
 • ทั้งหมด: 78.00 ตร.กม. (30.12 ตร.ไมล์)
ประชากร (2562)
 • ทั้งหมด: 13,371 คน
 • ความหนาแน่น: 171.42 คน/ตร.กม. (444.0 คน/ตร.ไมล์)
รหัสไปรษณีย์ : 31000
รหัสภูมิศาสตร์: 310105
เว็บไซต์: www.sakaeprong.org (อบต.สะแกโพรง)
 ส่วนหนึ่งของสารานุกรมประเทศไทย
ตำบลสะแกโพรง เป็นตำบลหนึ่งในอำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 78.00 ตารางกิโลเมตร หรือประมาณ 49,062 ไร่ มีประชากรในปี พ.ศ. 2562 จำนวน 13,371 คน ทั้งพื้นที่ของตำบลบริหารโดยองค์การบริหารส่วนตำบลสะแกโพรง โดยที่ทำการองค์การบริหารส่วนตำบลตั้งอยู่ห่างจากศาลากลางจังหวัดบุรีรัมย์ประมาณ 21 กิโลเมตร
อาณาเขตติดต่อ

ทิศเหนือ ติดกับตำบลบ้านบัว อำเภอเมืองบุรีรัมย์ จังหวัดบุรีรัมย์
ทิศตะวันออก ติดกับตำบลบ้านบัว และตำบลเสม็ด อำเภอเมืองบุรีรัมย์ จังหวัดบุรีรัมย์
ทิศใต้ ติดกับตำบลเมืองฝาง และตำบลสองห้อง อำเภอเมืองบุรีรัมย์ จังหวัดบุรีรัมย์
ทิศตะวันตก ติดกับตำบลบ้านยาง อำเภอลำปลายมาศ และตำบลลุมปุ๊ก อำเภอเมืองบุรีรัมย์ จังหวัดบุรีรัมย์
หมู่บ้าน

แบ่งเขตการปกครองออกเป็น 26 หมู่บ้าน ดังนี้
หมู่ 1 หนองใหญ่
หมู่ 2 บุลาว
หมู่ 3 หนองไผ่
หมู่ 4 โนนแดง
หมู่ 5 สมสนุก
หมู่ 6 โคกน้อย
หมู่ 7 สวายสอ
หมู่ 8 โคกสะอาด
หมู่ 9 เกษตรบูรณะ
หมู่ 10 ไทรโยง
หมู่ 11 หนองเกียบ
หมู่ 12 หนองมะเขือ
หมู่ 13 หนองโคลน
หมู่ 14 หนองหัวลิง
หมู่ 15 สะแกโพรง
หมู่ 16 นาเกียรตินิยม
หมู่ 17 ใหม่พัฒนา
หมู่ 18 หนองปรือ-โคกเพชร
หมู่ 19 บุลาว
หมู่ 20 เสริมสุขพัฒนา
หมู่ 21 บุเจริญ
หมู่ 22 โนนสมบูรณ์
หมู่ 23 โคกสะอาด
หมู่ 24 หนองมะเขือ
หมู่ 25 บุลาว
หมู่ 26 ป่าหวาย
ถนนลาดกระบัง

ถนนลาดกระบัง
ถนนลาดกระบัง (อักษรโรมัน: Thanon Lat Krabang) เป็นถนนสายสำคัญสายหนึ่งของกรุงเทพมหานคร มีระยะทางทั้งหมดประมาณ 8.7 กิโลเมตร เดิมมีชื่อเรียกว่าซอยสุขุมวิท 77 (ถนนอ่อนนุช) มีจุดเริ่มต้นต่อจากถนนอ่อนนุชที่สะพานข้ามคลองตาพุก ในท้องที่แขวงลาดกระบัง เขตลาดกระบัง ไปทางทิศตะวันออก ผ่านถนนกิ่งแก้ว ถนนร่มเกล้า ทางเข้าท่าอากาศยานสุวรรณภูมิ ถนนฉลองกรุง และไปสิ้นสุดที่สะพานข้ามคลองหัวตะเข้ ซึ่งจากจุดนี้ไปก็จะเป็นถนนหลวงแพ่ง
โครงการในอนาคต

ในอนาคตจะมีโครงการก่อสร้างทางยกระดับอ่อนนุช-ลาดกระบัง เพื่อแก้ปัญหาการจราจรที่มีความคับคั่ง โดยมีจุดเริ่มต้นจากสะพานข้ามคลองหนองคล้า ใกล้กับซอยลาดกระบัง 9/7 ยกระดับไปตามเกาะกลางของถนน ผ่านทางเข้าถนนฉลองกรุง แยกลาดกระบัง 54 ข้ามคลองหัวตะเข้เข้าสู่ถนนหลวงแพ่ง ผ่านวัดพลมานีย์ แล้วลงไปสิ้นสุดที่หน้าสำนักงานประปาสาขาสุวรรณภูมิ ของการประปานครหลวง บนถนนหลวงแพ่ง รวมระยะทาง 3.9 กิโลเมตร โดยก่อสร้างเป็นทางยกระดับขนาด 4 ช่องจราจร โดยได้เริ่มปิดการจราจรบางส่วนเพื่อก่อสร้างตั้งแต่วันที่ 16 เมษายน พ.ศ. 2564 และคาดว่าจะแล้วเสร็จในปี พ.ศ. 2566
เหตุการณ์สำคัญ

เมื่อวันที่ 10 กรกฎาคม พ.ศ.2566 เวลา 18.00 น. ทางยกระดับอ่อนนุช-ลาดกระบัง ที่อยู่ในระหว่างการก่อสร้าง ได้เกิดการพังถล่มลงมา และได้ทับรถของประชาชนที่สัญจรอยู่ รวมถึงคนงานก่อสร้างเป็นจำนวนมาก เหตุการณ์นี้เกิดขึ้นที่บริเวณปั๊มน้ำมัน ปตท. สาขาถนนหลวงแพ่ง ไปจนถึงบริเวณด้านหน้าสรรพสินค้าโลตัส สาขาลาดกระบัง (เส้นทางขาเข้ามุ่งหน้าไปสนามบินสุวรรณภูมิ) โดยสิ่งที่ถล่มลงมา เป็นเสาตอม่อ และตัวคานรับน้ำหนักของตัวถนน จากเหตุการณ์นี้ได้สร้างความเสียเป็นจำนวนมาก ซึ่งมีผู้ได้รับบาดเจ็บจากการถูกเศษปูนถล่มลงมา 13 ราย และเสียชีวิตอีก 2 ราย นอกจากนี้ยังมีรถยนต์ถูกทับติดอยู่ในซากปูนอีกสิบคัน
ทรท.

ทรท. เป็นอักษรย่อ อาจหมายถึง
พรรคไทยรักไทย
โทรทัศน์รวมการเฉพาะกิจแห่งประเทศไทย
ดิ๊กซี่ ดีน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  William Ralph Dean
ส่วนสูง:  178 ซ.ม.
ตำแหน่ง:  กองหน้า
วิลเลี่ยม ราล์ฟ ดีน หรือที่รู้จักกันดีในชื่อ ดิ๊กซี่ ดีน, เป็นอดีตนักฟุตบอลทีมชาติอังกฤษที่มีชื่อเสียงโด่งดังอย่างมากจากการยิงประตูในสนามให้ต้นสังกัดคือเอฟเวอร์ตันและทีมชาติอังกฤษ ชื่อเล่นของเขามาจากการที่แฟนบอลตั้งให้แต่โดยส่วนตัวแล้วเขาไม่ค่อยชอบมันนัก เพราะจริงๆแล้วเขามีชื่อเล่นว่า บิล
ประวัติ

ดิ๊กซี่ ดีนเกิดที่เบอร์เคนเฮด, ย่านเมอร์ซี่ไซด์ เริ่มเล่นฟุตบอลในระดับท้องถิ่นให้ทีมเพนสบี้ ต่อมาจึงเล่นฟุตบอลอย่างจริงจังโดยย้ายมาเล่นให้กับทีมทรานส์เมียร์ โรเวอร์ส ก่อนจะย้ายไปเอฟเวอร์ตันสโมสรที่ทำให้เขาเป็นตำนาน ด้วยค่าตัวเพียงแค่ 3,000ปอนด์ ในปี1925 และเขาก็สร้างปรากฏการณ์ด้วยการยิงถึง32ลูก ในปีแรกที่เพิ่งย้ายมา
ต่อมาเขาได้รับบาดเจ็บอย่างหนักถึงขั้นขากรรไกรหักและกะโหลกศีรษะร้าวจากอุบัติเหตุโดยรถจักรยานยนต์ในเวลส์ แต่ก็กลับมาเล่นฟุตบอลต่อได้อย่างเหลือเชื่อ และเป็นดาวซัลโวฤดูกาล 1927-1928 ด้วยการยิงประตูในลีกแบบถล่มทลายถึง60ประตูในฤดูกาลเดียว ซึ่งสถิติดังกล่าวยังไม่มีใครทำลายได้จนถึงบัดนี้และสโมสรก็คว้าแชมป์ลีกสูงสุดได้ในฤดูกาลดังกล่าวนั่นเอง หลังจากนั้นสโมสรมีอันต้องตกชั้นลงไปเล่นดิวิชั่น 2 แต่ดีนก็ยังคงอยู่กับทีมต่อและพาทีมคว้าแชมป์ดิวิชั่น 2 ในฤดูกาล 1930-1931 โดยภายหลังจากทีมเลื่อนชั้นได้เขาก็พาทีมได้แชมป์ในฤดูกาลแรกที่เลื่อนชั้นขึ้นมาในฤดูกาล 1931-1932 และคว้าแชมป์เอฟเอ คัพ ในปี1933
แม้ดีนจะเป็นกัปตันทีมแต่เขาก็ต้องพบกับช่วงเวลาที่ยากลำบากเมื่อหลุดออกจากทีมชุดแรกในปี1937 ทำให้เขาตัดสินใจย้ายไปเล่นให้กับทีมน็อตส์ เคาน์ตี้ในช่วงสั้นๆและย้ายไปเล่นในลีก ไอร์แลนด์กับสโมสรซลิโก้ โรเวอร์ส และเลิกเล่นฟุตบอลอย่างเป็นทางการกับทีมสโมสรเฮิร์สในปี 1939 เมื่อเกิดสงครามโลกครั้งที่ 2
โดยรวมแล้ว ดิกซี่ ดีนยิงประตูให้เอฟเวอร์ตันทั้งหมด383ประตูจากการลงสนาม433นัด (รวมทุกรายการ) และยังเป็นเจ้าของสถิติยิงประตูในลีกมากที่สุดในหนึ่งฤดูกาลที่จำนวน 60 ประตู ดีนได้รับการชื่นชมจากคนในวงการฟุตบอลว่ามีน้ำใจนักกีฬาสูงเมื่อตลอดการเล่นฟุตบอลอาชีพของเขาไม่เคยโดนจดชื่อหรือไล่ออกเลยแม้แต่ครั้งเดียว
มีเพียงอาร์เธอร์ โรว์ลี่คนเดียวเท่านั้นที่ยิงประตูในลีก อังกฤษได้มากกว่าเขา โดยโรว์ลี่ยิงไป 433ลูก จากการลงสนาม619 นัด(เฉลี่ย0.70ประตูต่อเกมส์) แต่ดีนยิงประตูเฉลี่ย0.87ประตูต่อเกมส์โดยส่วนใหญ่ยิงในลีกสูงสุดมีเพียงบางปีที่เล่นในดิวิชั่น 2 แต่โรว์ลี่เล่นในดิวิชั่น3และดิวิชั่น4ตลอดชีวิตการค้าแข้ง
เมื่อครั้งที่เขาย้ายไปร่วมทีมซลิโก้ โรเวอร์ส ในเดือนมกราคม ปี 1939โดยได้ลงเล่นถ้วยเอฟเอคัพไอร์แลนด์ และเล่นในลีก7 นัดยิงไป10ประตู ในจำนวนนี้เป็นการยิงในนัดเดียวถึง5ลูก ในเกมส์ชนะทีมวอร์เตอร์ฟอร์ด 7-1และเป็นการยิงประตูใน1นัดที่มากเป็นสถิติสโมสร ที่ไอร์แลนด์เขาลงเล่นบอลถ้วยไป4นัด ยิงได้1ลูกในนัดชิงชนะเลิศกับทีมเชลบอร์นซึ่งเสมอ1-1(เล่นนัดรีเพล์เชลบอร์นชนะ1-0) แต่อีก39ปีต่อมาเหรียญรองแชมป์ของเขาก็ถูกขโมยไปจากโรงแรมที่เขาพักในปี1978 ระหว่างที่เขาเดินทางไปชมเกมส์นัดชิงชนะเลิศบอลถ้วยของทีม
ผลงานในทีมชาติ

ดีน ยิงประตูในทีมชาติได้18 ประตู จากการลงสนาม16 นัด โดย6ประตูเป็นการยิงแฮตทริก2ครั้งในนัดเจอเบลเยี่ยม เดือนพฤษภาคม ปี 1927 และนัดเจอลักเซมเบิร์กในอีก10วันถัดมา
ชีวิตส่วนตัว

ดิ๊กซี่ ดีน แต่งงานกับภรรยาของเขา อีเธล ในปี ค.ศ.1931 และมีลูก 4 คนคือ วิลเลียม,เจฟฟรีย์,ราล์ฟ และบาร์บาร่า
ในวัยชราเขาเสียชีวิตที่กูดิสันพาร์ก สนามเหย้าของเอฟเวอร์ตันในปี1980 ขณะชมการแข่งขันระหว่างเอฟเวอร์ตันพบลิเวอร์พูลด้วยอาการหัวใจวาย
ผลงาน

แชมป์ ลีกสูงสุด: 2 สมัย (1927-1928, 1931-1932)
แชมป์ ดิวิชั่น2เดิม (ลีก แชมเปี้ยน ฃิพในปัจจุบัน): 1 สมัย(1930-1931)
แชริตี้ ชิลด์:2 สมัย (1928, 1932)
เอฟเอคัพ: 1 สมัย(1933)
Central League Championship: 1 (1938)
รองชนะเลิศ ลีกไอร์แลนด์ : 1 สมัย(1938-1939)
รองชนะเลิศ เอฟเอคัพ ไอร์แลนด์ : 1 สมัย (1939)
ลงเล่นให้ทีมชาติ: 16 นัด
ยิงประตูให้ทีมชาติ: 18 ประตู
แหล่งข้อมูลอื่น

Biography on Everton website เก็บถาวร 2007-09-27 ที่ เวย์แบ็กแมชชีน
A fan's personal tribute เก็บถาวร 2008-04-05 ที่ เวย์แบ็กแมชชีน
Association of Football Statisticians article
English Football Hall of Fame Profile[ลิงก์เสีย]
ถนนราชินี

คลองคูเมืองเดิม ด้านซ้ายคือถนนอัษฎางค์ ด้านขวาคือถนนราชินี
ถนนราชินี เป็นถนนในแขวงพระบรมมหาราชวัง เขตพระนคร กรุงเทพมหานคร เป็นถนนเลียบคลองคูเมืองเดิม (ทางทิศตะวันตก) คู่ขนานไปกับถนนอัษฎางค์ เริ่มจากถนนพระอาทิตย์ บริเวณใต้สะพานปิ่นเกล้า เลียบคลองคูเมืองเดิมไปสิ้นสุดที่สะพานเจริญรัช 31 ถนนมหาราช ตรงปากคลองตลาด รวมระยะทาง 2,230 เมตร ชื่อของถนนตั้งขึ้นเพื่อเฉลิมพระเกียรติสมเด็จพระศรีพัชรินทราบรมราชินีนาถ พระบรมราชชนนีพันปีหลวง ซึ่งทรงได้รับการสถาปนาขึ้นเป็น สมเด็จพระบรมราชินีนาถพระองค์แรกของสยามและเป็นผู้สำเร็จราชการแทนพระองค์ เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสยุโรป พ.ศ. 2440
ประวัติ

หลังจากที่พระบาทสมเด็จพระจุลจอมเกล้าเจ้าอยู่หัวเสด็จกลับจากการประพาสสิงคโปร์ ปัตตาเวีย และเซอมารัง ทรงพระกรุณาโปรดเกล้าฯ ให้ปรับทางดินริมคลองคูเมืองเดิมให้กว้างขวางและเป็นระเบียบเรียบร้อย มีการสร้างท่าสำหรับคนลงน้ำ และท่าสำหรับช้างม้าลงน้ำ ปลูกต้นขนุน จำปี ริมถนนทั้ง 2 ฟาก มีการสร้างเขื่อนซีเมนต์ ทั้งสองฟากมีการสร้างเว็จ (ส้วม) ลงคลองเป็นแถว โดยสร้างถนนราชินีเมื่อ พ.ศ. 2413 เมื่อแรกสร้างเริ่มต้นจากปากคลองตลาด มาถึงปลายถนนจักรวรรดิวังหน้า
ต่อมาเมื่อ พ.ศ. 2438 มีการรื้อพื้นที่ของพระราชวังบวรสถานมงคล (วังหน้า) ขยายถนนสายเดิมไปจนถึงถนนพระอาทิตย์
เมื่อ พ.ศ. 2563 มีการปรับปรุงคลองคูเมืองเดิม ถนนราชินีและถนนอัษฎางค์ โดยนำสายไฟฟ้าและสายสื่อสารลงใต้ดินตลอดแนวริมคลองคูเมืองเดิมทั้ง 2 ฝั่ง
สถานที่สำคัญ

ถนนราชินีเป็นที่ตั้งของสถานีตำรวจนครบาลพระราชวัง ลักษณะสถาปัตยกรรมบาโรก ซึ่งกรมศิลปากรได้ขึ้นทะเบียนเป็นโบราณสถานแห่งชาติเมื่อ พ.ศ. 2520 กรมที่ดิน สำนักงานที่ดินกรุงเทพมหานคร ศาลเจ้าพ่อหอกลองเป็นศาลแห่งใหม่ที่สร้างขึ้นเมื่อ พ.ศ. 2509 สวนสราญรมย์ วัดราชประดิษฐสถิตมหาสีมารามราชวรวิหาร อนุสาวรีย์หมู สำนักประธานศาลฎีกา ศาลฎีกา พระแม่ธรณีบีบมวยผม อนุสาวรีย์ทหารอาสาสงครามโลกครั้งที่ 1 โรงละครแห่งชาติ
ถนนร่มเกล้า

|  ทางหลวงแผ่นดินหมายเลข 3119 |
| --- | --- |
ถนนร่มเกล้า

ข้อมูลของเส้นทาง
ความยาว: 11.003 กิโลเมตร (6.837 ไมล์)
ทางแยกที่สำคัญ
ปลายทางทิศเหนือ:  ถ.สุวินทวงศ์ ใน แขวงมีนบุรี เขตมีนบุรี
ปลายทางทิศใต้: ถ.ลาดกระบัง แขวงลาดกระบัง เขตลาดกระบัง
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนร่มเกล้า (อักษรโรมัน: Thanon Rom Klao) หรือ ทางหลวงแผ่นดินหมายเลข 3119 สายมีนบุรี–ลาดกระบัง เดิมมีชื่อว่า "ถนนมีนบุรี–ลาดกระบัง" เป็นถนนในกรุงเทพมหานคร ระยะทาง 11.003 กิโลเมตร มีจุดเริ่มต้นจากถนนสุวินทวงศ์ในท้องที่แขวงมีนบุรี เขตมีนบุรี กรุงเทพมหานคร ไปบรรจบกับถนนลาดกระบัง ในท้องที่แขวงลาดกระบัง เขตลาดกระบัง กรุงเทพมหานคร ซึ่งจุดสิ้นสุดของถนนร่มเกล้าในท้องที่เขตลาดกระบังต่อจากนี้ไปจะเป็นทางยกระดับเข้าท่าอากาศยานสุวรรณภูมิ แต่เดิมถนนเส้นนี้มีเพียง 2 ช่องทางจราจร แต่ในปัจจุบันเป็นถนนแบบ 6 ช่องทางจราจร ยกเว้นช่วงสะพานข้ามคลองแสนแสบและสะพานข้ามทางรถไฟสายตะวันออกจะมีขนาดเพียง 4 ช่องทางจราจร
โดยถนนร่มเกล้าฟากตะวันออกในพื้นที่เขตมีนบุรี ตั้งแต่สะพานข้ามคลองแสนแสบถึงเส้นแบ่งเขตมีนบุรีกับเขตลาดกระบัง เป็นเส้นแบ่งแขวงระหว่างแขวงมีนบุรีกับแขวงแสนแสบ
ถนนร่มเกล้า ตลอดทั้งสาย อยู่ในความรับผิดชอบของหมวดทางหลวงร่มเกล้า และ หมวดทางหลวงสะพานสูง สำนักงานทางหลวงที่ 13 (กรุงเทพ) ของ กรมทางหลวง
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 มีนบุรี-ลาดกระบัง (ถนนร่มเกล้า)
| กรุงเทพมหานคร |  | แยกร่มเกล้า-สุวินทวงศ์ |  ถ.สุวินทวงศ์ ไป หนองจอก, ฉะเชิงเทรา  |  ถ.สุวินทวงศ์ ไป แยกเมืองมีน, รามอินทรา |  |
| กรุงเทพมหานคร |  | แยกสีหบุรานุกิจ | ซ.สุวินทวงศ์ 16 ไป วัดแสนสุข                 | ถ.สีหบุรานุกิจ ไป ตลาดมีนบุรี, บรรจบ ถ.สุวินทวงศ์ และ ถ.เสรีไทย |  |
| กรุงเทพมหานคร |  | แยกรามคำแหง-ร่มเกล้า | ถ.รามคำแหง ไป บรรจบ ถ.สุวินทวงศ์  | ถ.รามคำแหง ไป บางกะปิ |  |
| กรุงเทพมหานคร |  | แยกเคหะร่มเกล้า | ไม่มี  | ถ.เคหะร่มเกล้า ไป เคหะร่มเกล้า |  |
| กรุงเทพมหานคร |  | ต่างระดับเจ้ากรีฑา | ถ.เจ้าคุณทหาร ไป นิคมอุตสาหกรรมลาดกระบัง, บรรจบ ถ.ฉลองกรุง                 | ถ.ศรีนครินทร์-ร่มเกล้า ไป บรรจบ ทล.9 (ทางคู่ขนาน), ถ.ศรีนครินทร์ |  |
| กรุงเทพมหานคร |  | ต่างระดับร่มเกล้า |  ทล.7 ไป  ท่าอากาศยานสุวรรณภูมิ (อาคารผู้โดยสาร), ชลบุรี  |  ทล.7 ไป บรรจบ ถ.ศรีนครินทร์, ห้วยขวาง |  |
| กรุงเทพมหานคร |  | แยกลาดกระบัง | ถ.ลาดกระบัง ไป สจล., บรรจบ ถ.หลวงแพ่ง, ฉะเชิงเทรา                 | ถ.ลาดกระบัง ไป อ่อนนุช, พระโขนง |  |
| กรุงเทพมหานคร |  | ทางเข้าท่าอากาศยานฯ ด้านถนนกิ่งแก้ว | ไม่มี  |  ถนนกิ่งแก้ว ไป บางพลี |  |
| กรุงเทพมหานคร |  | ทางเข้าท่าอากาศยานฯ ด้านถนนกิ่งแก้ว | ตรงไป: ทางเข้า   ท่าอากาศยานสุวรรณภูมิ (อาคารคลังสินค้า) | ตรงไป: ทางเข้า   ท่าอากาศยานสุวรรณภูมิ (อาคารคลังสินค้า) |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

แผนที่และภาพถ่ายทางอากาศของ ถนนร่มเกล้า
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′40″N 100°44′35″E﻿ / ﻿13.744539°N 100.743147°E﻿ / 13.744539; 100.743147
005 (แก้ความกำกวม)

OO5, 005, 0O5, O05 อาจหมายถึง:
สนามบินโรเกอร์ส ฟิวด์
สนามบินมหาวิทยาลัย 0O5
ตำบลสันมหาพน

| ตำบลสันมหาพน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon San Maha Phon
วัดแม่แตง
ประเทศ: ไทย
จังหวัด: เชียงใหม่
อำเภอ: แม่แตง
พื้นที่
 • ทั้งหมด: 27.54 ตร.กม. (10.63 ตร.ไมล์)
ประชากร (2566)
 • ทั้งหมด: 6,294 คน
 • ความหนาแน่น: 228.54 คน/ตร.กม. (591.9 คน/ตร.ไมล์)
รหัสไปรษณีย์ : 50150
รหัสภูมิศาสตร์: 500601
 ส่วนหนึ่งของสารานุกรมประเทศไทย
สันมหาพน เป็นตำบลในอำเภอแม่แตง จังหวัดเชียงใหม่ เป็นที่ตั้งศูนย์ราชการของอำเภอแม่แตง และมีพื้นที่ทั้งตำบลอยู่ในเขตเทศบาลตำบลสันมหาพน
ป่าไม้ในตำบลสันมหาพน
ที่ตั้งและอาณาเขต

ตำบลสันมหาพนมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลแม่แตง
ทิศตะวันออก ติดต่อกับตำบลอินทขิล และตำบลแม่หอพระ
ทิศใต้ ติดต่อกับตำบลแม่แฝกใหม่ (อำเภอสันทราย)
ทิศตะวันตก ติดต่อกับตำบลขี้เหล็ก
ประวัติ

สันมหาพน เป็นที่ตั้งของอำเภอแม่แตงจากการย้ายที่ตั้งครั้งที่ 4 ในปี พ.ศ. 2450 โดยตั้งที่ว่าการอำเภอที่หมู่ 2 บ้านป่าเส้า ตำบลสันมหาพน โดยมีนายอำเภอคนแรกชื่อ ขุนมิกสันสุรบาล (ฟ้อน) โดยใช้ชื่อ อำเภอแม่แตง ต่อมาปี พ.ศ. 2460 ทางราชการได้ใช้ชื่ออำเภอตามตำบลที่ตั้ง จึงเปลี่ยนชื่อ เป็น อำเภอสันมหาพน และในปี พ.ศ. 2482 ทางราชการได้พิจารณาชื่อทางประวัติศาสตร์เดิมของทางอำเภอ เป็นชื่อที่ประชาชนทั่วไปเป็นที่รู้จัก จึงเปลี่ยนชื่ออำเภออีกครั้ง เป็น อำเภอแม่แตง โดยมีที่ว่าการอำเภอที่ตำบลสันมหาพนดังเดิม
ปี พ.ศ. 2499 นายประเสริฐ กาญจนดุล ผู้ว่าราชการจังหวัดเชียงใหม่ ร่วมกับกำนันตำบลสันมหาพน ผู้ใหญ่บ้านและผู้นำชุมชน ได้พิจารณาพื้นที่หมู่ 1 บ้านป่าบง, หมู่ 2 บ้านป่าเส้า, หมู่ 3 บ้านสันมหาพน, หมู่ 4 บ้านป่าจี้, หมู่ 5 บ้านหนองหล่ม, หมู่ 6 บ้านหนองกอก, หมู่ 7 บ้านปากทาง ของตำบลสันมหาพน เป็นพื้นที่ตั้งของศูนย์ราชการอำเภอแม่แตง เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลสันมหาพน ในปี พ.ศ. 2500
ปี พ.ศ. 2526 สุขาภิบาลสันมหาพนมีชุมชนค่อนข้างหนาแน่นและกระจายเต็มพื้นที่ นายชัยยา พูนศิริวงศ์ ผู้ว่าราชการจังหวัดเชียงใหม่ และพลเอกสิทธิ จิรโรจน์ รัฐมนตรีว่าการกระทรวงมหาดไทย ได้พิจารณาขยายเขตสุขาภิบาล โดยขยายไปถึงเขตหมู่ 1 บ้านบวกหมื้อ และหมู่ 2 บ้านแม่มาลัย ของตำบลขี้เหล็ก ต่อมาปี พ.ศ. 2542 สุขาภิบาลสันมหาพนได้รับการจัดตั้งขึ้นเป็นเทศบาลตำบล ด้วยผลของกฎหมาย
ปี พ.ศ. 2546 เขตสภาตำบลสันมหาพนมีพื้นที่เต็ม 2 หมู่บ้าน ประชากร 1,976 คน และมี 508 ครัวเรือน และอีก 4 หมู่บ้านบางส่วนอยู่ในเขตเทศบาลตำบลสันมหาพน โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมสภาตำบลสันมหาพนเข้ากับเทศบาลตำบลสันมหาพน ในปี พ.ศ. 2547 ทำให้ตำบลสันมหาพนอยู่ในเขตเทศบาลตำบลสันมหาพนทั้งหมด